ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા અાગામી તા. 8 માર્ચથી ધો. 10 અને 12 (સામાન્ય પ્રવાહ) તેમજ વિજ્ઞાનપ્રવાહના સેમેસ્ટર-4 અને 2ની પરીક્ષાઅોનો પ્રારંભ થનાર છે, જેના અંતર્ગત અમદાવાદ શહેરમાં ધો. 10ની પરીક્ષામાં 67,000થી વધુ વિદ્યાર્થીઓ, ધો.12 સામાન્ય પ્રવાહમાં 42,000થી વધુ વિદ્યાર્થીઓ અને વિજ્ઞાનપ્રવાહ સેમેસ્ટર-4 અને 2માં 22,000થી વધુ વિદ્યાર્થીઅો પરીક્ષા અાપનાર છે, જેના અંતર્ગત શિક્ષણ વિભાગના માર્ગદર્શન હેઠળ અમદાવાદ જિલ્લા શિક્ષણા‌િધ‍કારીની કચેરી દ્વારા શહેરને 14 ઝોનમાં અને 36 સેન્ટરોમાં વહેંચવામાં અાવ્યું છે. ધોરણ-10 અને 12ની પરીક્ષાઅો માટે શિક્ષણા‌િધ‍કારી કચેરી દ્વારા 413 જેટલાં બિલ્ડિંગમાં પરીક્ષા લેવામાં અાવશે. અા તમામ બિલ્ડિંગોમાં અાવેલા પરીક્ષાખંડો પર સીસીટીવી કેમેરાથી ‍નજર રાખવામાં અાવશે. જ્યારે કેટલાંક બિલ્ડિંગમાં સીસીટીવી કેમેરા ન હોય તેવા પરીક્ષા ખંડમાં ટેબ્લેટ દ્વારા નિરીક્ષણ કરવામાં અાવશે.